b'\n_START_ARTICLE_\nSekolah Kebangsaan Kampong Bruit\n_START_SECTION_\nSejarah\n_START_PARAGRAPH_\nPada awal Tahun 50-an. Kampung Bruit sudah memiliki Sekolah Rakyat. Sekolah ini wujud hasil usaha gigih masyarakat kampung. Di peringkat awalnya, sekolah ini tidaklah begitu sempurna pengurusannya.Sekolah ini serba kekurangan , bangunan bilik kelas tiada dan terpaksa menggunakan rumah orang kampung. Rumah kediaman guru-guru juga kurang selesa kerana ia diperbuat menggunakan bahan-bahan tempatan\xc2\xa0 bertiangkan pohon nibong dan beratapkan daun nipah. Guru-guru sekolah ini tidak tetap dan elaun mereka dibayar oleh orang kampung. Sekolah ini juga kekurangan kelengkapan dan peralatan. Jika ada pelajar yang mempunyai kelayakan dan terpilih untuk melanjutkan pelajaran ke tahap yang lebih tinggi, maka mereka terpaksa dihantar ke sekolah lain._NEWLINE_\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0 Oleh kerana keadaan sekolah yang ditanggung oleh masyarakat kampung ini kurang memuaskan , maka sebuah Jawatankuasa Sekolah telah ditubuhkan. Jawatankuasa ini ditubuhkan bertujuan untuk menangani masalah yang dihadapi dan hal-hal yang berkaitan. Jawatankuasa ini terdiri daripada sembilan orang ahli sahaja. Pada tahun 1958, Sekolah Rakyat ini telah diambil alih oleh District Council. Sekolah ini mula didirikan dan diguna pakai pada tahun yang sama. Nama Sekolah Rakyat ini juga telah ditukar kepada \xe2\x80\x9c Dawis Primary School\xe2\x80\x9d. Nama ini wujud sempena nama tokoh tempatan di kawasan berkenaan. Sekolah ini menggunakan Bahasa Inggeris sebagai Bahasa Penghantar (English Medium). Guru Besar pertama sekolah ini ialah Cikgu Abas Bagong dan dibantu oleh guru-guru anak tempatan Matu-Daro._NEWLINE_Pada tahun 1963, setelah Sarawak mencapai kemerdekaan, \xe2\x80\x9c Dawis Primary School\xe2\x80\x9d ditukar nama kepada \xe2\x80\x9cSekolah Rendah Kerajaan Kampung Bruit\xe2\x80\x9d.\xc2\xa0Guru Besar pertama sekolah ini ialah Cikgu Abdul Rahim K.A. Yahya.\xc2\xa0 Kini sekolah ini juga telah bertukar corak. Sekolah ini telah dilengkapi dengan banyak bangunan dan pelbagai kemudahan yang lebih baik dan terkini.\xc2\xa0 Pada tahun 1964, adalah detik permulaan Sekolah Kampung Bruit melangkah masuk ke Darjah Enam dan kali pertama di sekolah ini para pelajar menduduki Ujian Kelayakan \xe2\x80\x9cCommon Entrance\xe2\x80\x9d.\xc2\xa0 Para pelajar yang lulus sahaja akan diterima untuk melanjutkan pelajaran ke sekolah menengah . Pada tahun 1999, nama sekolah kini telah ditukar sekali lagi dengan nama \xe2\x80\x9cSekolah Kebangsaan Bruit\xe2\x80\x9d .\xc2\xa0 Nama sekolah ini kekal sehingga hari ini dan juga dikenali sebagai Sekolah Kebangsaan kampong Bruit.\xc2\xa0'